《满城风雨近重阳 其二》
清代·戴梓

秋老中原草不芳，满城风雨近重阳。鸬鹚聚浴洲添水，蛱蝶潜飞径谢香。

已办长吟酬令节，难将短褐受曦光。啼红殒赭萧萧树，吹送閒云卧草堂。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。